Bea Romero

Beatriz Romero, ezagunagoa Bea Romero izenez,  (Moncofa, Castelló, 1981) irakaslea, pailazoa, aitzindaria, itzultzailea, keinu-hizkuntza interpretatzen teknikari espezialista eta gor-itsuen interpretazio gidaria da. Rozalén egile abeslariarekin batera jarduten du. Rozaléni arima ematen dioten eskuak dira. Beltzez jantzi ohi da, jendeak bere eskuak hobeto ikus ditzan. Itxaropenaren sinboloa da gorren kolektiboarentzat eta musika inklusiboarentzat.

 Keinu-hizkuntzan kantari 
Beatriz Romero, keinu-interpretea, entzuteko ezgaitasunarekin jaio diren pertsonei Rozalén artistak kantu bakoitzean jartzen duen letra eta sentimendua  transmititzen du.  

Romerok keinu-hizkuntzarekin letra ez ezik, Rozalének musikari eta abestiari jartzen dizkien sentimenduak ere interpretatzen ditu, entzun ezin duen pertsonak artistak bere abesti bakoitzarekin transmititu nahi duena ondo uler dezan. Kontzertu batzuetan Romerok, publikoa keinu hizkuntzan 'kantatzen' somatzen du abestietan, baita beste herrialde batzuetan ere. Ahalik eta bisualena izaten saiatzen da eta baliabide guztiak erabiltzen ahalik eta ulergarriena izateko.

 Hastapenak 
Rozalén eta Bea kasualitateak lotu zituen. 2008an Bolivian lankidetza ikastaro batean ezagutu zuten elkar. Denbora librean, Rozalének gitarra jotzen zuen bitartean, Beak lagundu egiten zion etrak keinu-hizkuntzan interpretatzen.

Gero, 2011n, Bearen 30. urtebetetze egunean, Mariak (Rozalén) kontzertu bat eman zuen Albaceten, eta bere emanaldiaren erdian igo eta Las Hadas Existen berarekin batera keinu-hizkuntzan kantatzeko eskatu zion. Alegere samar eta ospatzen zegoenez, ausartu egin zen Bea. Jendeari asko gustatu zitzaion eta hortik aurrera kontzerturen batean kointziditzen zuten bakoitzean eszenatokira igotzera gonbidatzen zuen.

Proiektua finkatzeko denbora behar izan zuten, Bea Albaceteko Al-Basit institutuko irakaslea baitzen. Asteburuetan laguntzen hasi zen eta gero,  2015ean, eszedentzia eskatu zuen, kontzertu-biretan aritzeko.

 Kontzertuak 
Rozalén eta Bea talde bat dira, eta halaxe erakusten dute euren kontzertu bakoitzean. Haien musika ez da ulertzen bata bestea gabe. Beatriz Romero, Rozalénen ezinbesteko kidea da eta bera gabe bere kantuek ez lukete esentzia bera izango. Kontzertuetara joaten diren gehienak entzuten duten pertsonak dira, baina keinu hizkuntzarekin lotutako jende asko ere joaten da, ikasten ari den jendea edo Asperger duten pertsonak, besteak beste.

Rozalénen esanetan:«Asmoen adierazpen bat da; esan baino gehiago egin egin behar da. Ezin dut berdintasunaren edo justiziaren diskurtso inklusibo bat izan agertoki gainean, keinu-hizkuntzako interprete gabe. Komunitate gorrari diskurtso bat eskaintzeaz gain, entzuleei zera esaten diet: 'Zure errealitatea ez da bakarra'. Bea ikuskizunaren parte da, eta denok ikasten dugu egunero harekin.»Bearen esanetan:«Elkarrekiko zerbait da. Berari zirrara eragiten dio ni keinu-hizkuntza interpretatzen ikusteak, eta niri oso gustatzen zait haren kantatzeko modua. Oso adierazkorra da berez, txikitatik erakutsi zioten eskuak mugitzen poema bat abesten edo errezitatzen ari zenean, eta niri asko gustatzen zait horrekin jolastea”. Eta mugimendu horietako batzuk berak ere kopiatu egiten dizkio. “Ni Mariaren (Rozalén) luzapen bat banintz bezala sentitzen dute, eta horixe da, hain zuzen ere, dudan asmoa”.» 

 Nazioartean 
Keinu-hizkuntza desberdina da hizkuntza bakoitzean, baina emozioen hizkuntza unibertsala da.Bea Romero ez da espainierazko keinu-hizkuntzara soilik mugatzen, bere ikasketek eta esperientziak Rozalénen abestien hitzak artistak jarduten duen edozein hizkuntza eta herrialdetara egokitzeko aukera ere eman diote. Horrela, biek ikuskizun paregabea sortzen dute, entzuleak eta pertsona gorrak nahasten dira, eta noranahi doazela ere ulertzen da, herrialde bakoitzak dituen konnotazio espezifikoak gorabehera.

 Irisgarritasuna 
Kontzertuetara joaten diren pertsona gorren estatistikarik ez duten arren, Covid neurriekin - Rozalén biran zebilen orduko azken albumarekin, El árbol y el bosque izenburuarekin- non lehen ilarak prestatzen hasi ziren ziren bereziki pertsona gor eta gor-mutu sinatzaileentzat.

 Aintzatespenak 

 Botere Judizialaren Kontseilu Nagusiak abeslaria eta interpretea saritu zituen inklusioaren alde egiten duten lan guztiarengatik. 
 2018an, Fesormanchak, Gaztela-Mantxako Pertsona Gorren Federazioak, ohorezko aipamena eman zion Kultura Zeinu Hizkuntzan kategorian, “Kontzertuak pertsona gorren eskura jartzearen aldeko apustuarengatik eta abeslariaren letrak airean marraztuz gorputz adierazpen lan handia egiteagatik”.
 2022an jaioterrian parke bati bere izena jarri zioten.
 Esker oneko gutunak eta entzumen urritasuna duten pertsonen testigantzak jasotzen dituzte, familia batzuek kontzertu batez gozatu ahal izaten baitute, kide guztiak integratuz.

 Erreferentziak 

 Kanpo estekak 

 La historia detrás de la intérprete de lengua de signos de Rozalén | Beatriz Romero. 
 La puerta violeta abestia

Kategoria:Castelló probintziako jendea
Kategoria:Emakume irakasleak
Kategoria:Emakume pailazoak
Kategoria:Emakume aitzindariak
Kategoria:Emakume itzultzaileak
Kategoria:Keinuak eskuekin